ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 44/2559 เรื่อง ข้อกําหนดในรายละเอียดเกี่ยวกับการป้องกันและ จัดการความขัดแย้งทางผลประโยชน์ (ฉบับที่ 4) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 126 วรรคหนึ่ง (1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 139(5) แห่งพระราชบัญญัติหลักทรัพย์และตลาดหลักทรัพย์พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 และข้อ 5(1) ประกอบกับข้อ 16(1) และ (6) ข้อ 19 ข้อ 22(1) และ (3) ข้อ 23 ข้อ 24 และข้อ 26(5) แห่งประกาศคณะกรรมการกํากับตลาดทุน ที่ ทธ. 35/2556 เรื่อง มาตรฐานการประกอบธุรกิจ โครงสร้างการบริหารงาน ระบบงาน และการให้บริการของผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า ลงวันที่ 6 กันยายน พ.ศ. 2556 สํานักงานออกประกาศไว้ดังต่อไปนี้ข้อ ๑ ให้เพิ่มบทนิยามคําว่า "บุคคลที่เกี่ยวข้อง" ท้ายบทนิยามคําว่า "บริษัทจัดการกองทุนส่วนบุคคล" ในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 ดังต่อไปนี้ ""บุคคลที่เกี่ยวข้อง" หมายความว่า บุคคลดังต่อไปนี้ เว้นแต่จะมีข้อความใดในประกาศนี้ที่แสดงให้เห็นเป็นอย่างอื่น (1) บุคคลที่มีความสัมพันธ์หรือเชื่อมโยงกับบริษัทจัดการหรือกองทุน ตามภาคผนวกที่แนบท้ายประกาศนี้ (2) บุคคลที่บริษัทจัดการกําหนดว่าเป็นบุคคลที่เกี่ยวข้องซึ่งสอดคล้องกับการกําหนดลักษณะความขัดแย้งทางผลประโยชน์ที่บริษัทจัดการมีหน้าที่กําหนดตามข้อ 18(1) แห่งประกาศมาตรฐานการประกอบธุรกิจ (3) บุคคลที่อยู่ในวิสัยที่บริษัทจัดการจะทราบได้ว่าหากบริษัทจัดการเข้าทําธุรกรรมเพื่อกองทุนกับบุคคลดังกล่าว ผลประโยชน์ที่เกิดจากการทําธุรกรรมในท้ายที่สุดจะเป็นไปเพื่อประโยชน์ของบุคคลตาม (1) หรือ (2) (4) บุคคลที่มีความสัมพันธ์ใกล้ชิดไม่ว่าโดยทางสัญญา การถือหุ้น การควบคุม หรือการบริหารจัดการกับผู้ประกอบธุรกิจ รวมถึงผู้ที่เกี่ยวข้องกับบุคคลที่มีความสัมพันธ์ดังกล่าว ทั้งนี้ บุคคลดังกล่าวอยู่ในข่ายที่อาจทําให้ผู้ประกอบธุรกิจให้บริการแก่ลูกค้าด้วยความไม่เป็นธรรม"ข้อ ๒ ให้ยกเลิกข้อ 7 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับกํากับหลักทรัพย์และตลาดหลักทรัพย์ ที่ สธ. 72/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ (ฉบับที่ 3) ลงวันที่ 21 ตุลาคม พ.ศ. 2558ข้อ ๓ ให้ยกเลิกความในข้อ 11 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 และให้ใช้ความต่อไปนี้แทน "ข้อ 11 ในการทําธุรกรรมเพื่อกองทุนกับบริษัทจัดการหรือบุคคลที่เกี่ยวข้อง ให้บริษัทจัดการปฏิบัติตามหลักเกณฑ์ดังต่อไปนี้ (1) การทําธุรกรรมระหว่างบริษัทจัดการกองทุนรวมกับกองทุนรวมที่อยู่ภายใต้การจัดการ ให้ปฏิบัติตามหลักเกณฑ์ที่กําหนดไว้เป็นการเฉพาะในข้อ 12 (2) การตั้งผู้รับฝากทรัพย์สินที่เป็นบุคคลที่เกี่ยวข้องกับบริษัทจัดการกองทุนส่วนบุคคล ให้ปฏิบัติตามหลักเกณฑ์ที่กําหนดไว้เป็นการเฉพาะในข้อ 13 (3) การกําหนดนโยบายการลงทุนของกองทุนส่วนบุคคลในหน่วยลงทุนของกองทุนรวมหรือใบทรัสต์ของทรัสต์ที่มีลักษณะทํานองเดียวกับกองทุนรวม ที่บริษัทจัดการซึ่งรับจัดการกองทุนส่วนบุคคลดังกล่าวเป็นผู้รับผิดชอบดําเนินการ ให้ปฏิบัติตามหลักเกณฑ์ที่กําหนดไว้เป็นการเฉพาะในข้อ 13/1 (4) กรณีอื่นนอกเหนือจาก (1) (2) และ (3) ให้ปฏิบัติตามข้อ 15"ข้อ ๔ ให้ยกเลิกความในข้อ 13 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับกํากับหลักทรัพย์และตลาดหลักทรัพย์ ที่ สธ. 72/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ (ฉบับที่ 3) ลงวันที่ 21 ตุลาคม พ.ศ. 2558 และให้ใช้ความต่อไปนี้แทน "ข้อ 13 การตั้งผู้รับฝากทรัพย์สินที่เป็นบุคคลที่เกี่ยวข้องกับบริษัทจัดการกองทุนส่วนบุคคล ให้กระทําได้ต่อเมื่อได้รับความยินยอมเป็นลายลักษณ์อักษรจากลูกค้าหรือคณะกรรมการกองทุนสํารองเลี้ยงชีพ ก่อนการตั้งผู้รับฝากทรัพย์สินรายดังกล่าว ในการขอความยินยอมตามวรรคหนึ่ง บริษัทจัดการกองทุนส่วนบุคคลต้องอธิบายให้ลูกค้าหรือคณะกรรมการกองทุนสํารองเลี้ยงชีพทราบถึงความเกี่ยวข้องกับบุคคลที่เกี่ยวข้องตามวรรคหนึ่ง และเหตุผลที่เลือกบุคคลที่เกี่ยวข้องดังกล่าวเป็นผู้รับฝากทรัพย์สิน"ข้อ ๕ ให้เพิ่มความต่อไปนี้เป็นข้อ 13/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 "ข้อ 13/1 การกําหนดนโยบายการลงทุนของกองทุนส่วนบุคคลในหน่วยลงทุนของกองทุนรวมหรือใบทรัสต์ของทรัสต์ที่มีลักษณะทํานองเดียวกับกองทุนรวม ที่บริษัทจัดการซึ่งรับจัดการกองทุนส่วนบุคคลดังกล่าวเป็นผู้รับผิดชอบดําเนินการ ให้กระทําได้ต่อเมื่อได้รับความยินยอมเป็นลายลักษณ์อักษรจากลูกค้าหรือคณะกรรมการกองทุนสํารองเลี้ยงชีพ ก่อนการกําหนดนโยบายการลงทุนดังกล่าว ในการขอความยินยอมตามวรรคหนึ่ง บริษัทจัดการต้องอธิบายให้ลูกค้าหรือคณะกรรมการกองทุนสํารองเลี้ยงชีพทราบในเรื่องดังต่อไปนี้ (1) เหตุผลในการกําหนดนโยบายการลงทุนดังกล่าว ซึ่งอย่างน้อยต้องคํานึงถึงประโยชน์ที่ดีที่สุดสําหรับลูกค้า (2) ความขัดแย้งทางผลประโยชน์ที่อาจเกิดขึ้นจากการลงทุนตามนโยบายการลงทุนดังกล่าว (3) รายละเอียดของค่าธรรมเนียมการจัดการที่บริษัทจัดการจะได้รับจากการจัดการกองทุนส่วนบุคคล และกองทุนรวมหรือทรัสต์"ข้อ ๖ ให้ยกเลิกความในข้อ 14 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 และให้ใช้ความต่อไปนี้แทน "ข้อ 14 การขอความยินยอมตามข้อ 13 วรรคหนึ่ง หรือข้อ 13/1 วรรคหนึ่งบริษัทจัดการกองทุนส่วนบุคคลจะขอความยินยอมจากลูกค้าหรือคณะกรรมการกองทุนสํารองเลี้ยงชีพ เป็นการทั่วไปไว้ในสัญญารับจัดการกองทุนส่วนบุคคลก่อนก็ได้"ข้อ ๗ ให้ยกเลิกภาคผนวกที่แนบท้ายประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 72/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ (ฉบับที่ 3) ลงวันที่ 15 พฤศจิกายน พ.ศ. 2558 และให้ใช้ภาคผนวกที่แนบท้ายประกาศนี้แทนข้อ ๘ มิให้นําความในข้อ 13 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 14/2558 เรื่อง ข้อกําหนดในรายละเอียดเกี่ยวกับการป้องกันและจัดการความขัดแย้งทางผลประโยชน์ ลงวันที่ 7 เมษายน พ.ศ. 2558 ซึ่งแก้ไขเพิ่มเติมโดยประกาศนี้ มาใช้บังคับกับการตั้งบุคคลที่เกี่ยวข้องกับบริษัทจัดการกองทุนส่วนบุคคลเป็นผู้รับฝากทรัพย์สินโดยชอบก่อนวันที่ประกาศนี้มีผลใช้บังคับ โดยสัญญาตั้งผู้รับฝากทรัพย์สินยังไม่สิ้นสุดลง และเป็นไปตามกรณีใดกรณีหนึ่งดังต่อไปนี้ (1) เป็นการตั้งนิติบุคคลดังนี้ (ก) บริษัทที่ถือหุ้นในบริษัทจัดการกองทุนส่วนบุคคลเกินกว่าร้อยละสิบของจํานวนหุ้นที่จําหน่ายได้แล้วทั้งหมดของบริษัทจัดการกองทุนส่วนบุคคล (ข) บริษัทที่บริษัทจัดการกองทุนส่วนบุคคลถือหุ้นเกินกว่าร้อยละสิบของจํานวนหุ้นที่จําหน่ายได้แล้วทั้งหมดของบริษัทนั้น (2) เป็นการตั้งนิติบุคคลอื่นนอกเหนือจาก (1) และบริษัทจัดการกองทุนส่วนบุคคลได้อธิบายให้ลูกค้าหรือคณะกรรมการกองทุนสํารองเลี้ยงชีพทราบถึงความเกี่ยวข้องที่อาจก่อให้เกิดความขัดแย้งทางผลประโยชน์ และเหตุผลที่เลือกนิติบุคคลดังกล่าวเป็นผู้รับฝากทรัพย์สินแล้ว ทั้งนี้ ภายในหกสิบวันนับแต่วันที่ประกาศนี้มีผลใช้บังคับข้อ ๙ ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2559 เป็นต้นไปผู้มีอํานาจลงนาม - ประกาศ ณ วันที่ 12 ตุลาคม พ.ศ. 2559 (นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์